Държавен вестник, бр. 42, 2014 г., стр. 49

БРОЙ  42	
Д Ъ Р Ж А В Е Н  В Е С Т Н И К 	
СТР.  49  
4. съотношение на собствените приходи на 
един жител към просрочените задължения за 
местни дейности на един жител за последната 
бюджетна година – по-малко от 10;
5. дял на общия размер на собствените при-
ходи спрямо общите постъпления на общината 
за последната бюджетна година – по-малък от 
30 на сто; общите постъпления се формират 
като сума от общия размер на собствените 
приходи на общината и субсидиите, трансферите 
и временните безлихвени заеми.
(2) За просрочени се смятат тези задължения, 
които не са уредени в договорния/законовия 
срок. Когато изрично не е определен такъв 
срок, за просрочени се смятат тези задълже-
ния, които не са уредени/платени в обичайно 
приетите срокове.
Чл. 3. За прилагане на критериите по чл. 2 
се ползват данните за изпълнението на бюдже-
тите на общините за последните две бюджетни 
години, представени в Министерството на 
финансите.
Раздел III
Условия и ред за предоставяне на средствата 
за подпомагане
Чл. 4. (1) Искането за предоставяне на сред-
ства за подпомагане на общината се подава от 
кмета на общината до министъра на финансите.
(2) Към искането по ал. 1 задължително се 
прилага програма за ограничаване на просроче-
ните задължения на общината, която включва:
1. кратка оценка на финансовото състояние 
на общината;
2. причините за допускане на просрочени 
задължения;
3. мерки за приоритизиране и оптимизиране 
на разходите;
4. мерки за повишаване на събираемостта 
на приходите;
5. мерки за намаляване на просрочените 
задължения и времеви график за обслужва-
нето им;
6. размер на заявените средства за подпо-
магане и остойностени очаквани резултати.
(3) Министърът на финансите може да дава 
допълнителни указания към общините за фор-
мата и съдържанието на информацията по ал. 2.
(4) Искания по ал. 1 може да се подават 
не по-късно от 7 дни от влизането в сила на 
наредбата.
(5) Искания, подадени след този срок, се 
разглеждат при наличие на средства за тази 
цел по централния бюджет.
Чл. 5. Исканията по чл. 4, ал. 1 се разглеж-
дат от Министерството на финансите в срок до 
7 дни от изтичането на срока по чл. 4, ал. 4.
Чл. 6. При определяне размера на средствата 
за подпомагане на община в затруднено фи-
нансово състояние се прави оценка на:
1. финансовото състояние на общината;
2. връзката между средствата, планирани 
за преодоляване на проблемите, с просроче-
ните задължения и очакваните резултати за 
общината;
3. наличието на просрочени задължения и 
проблеми с еднократен характер и динамика-
та в размера на просрочените задължения на 
съответната община.
Чл. 7. Не се финансират общини за финан-
сови корекции, наложени по проекти, финан-
сирани с европейски средства.
Чл. 8. Министърът на финансите предлага 
на Министерския съвет да одобри допълни-
телни трансфери за бюджетите на съответните 
общини, на които да бъдат предоставени сред-
ства за финансово подпомагане. Средствата се 
предоставят под формата на целеви трансфери 
за сметка на предвидените средства по цен-
тралния бюджет.
Чл. 9. (1) Всяко тримесечие кметът на 
общината, получила средства за финансово 
подпомагане, заедно с отчета за изпълнението 
на бюджета на съответната община отчита и 
изпълнението на програмата по  чл. 4, ал. 2.
(2) В случай на неизпълнение на програмата 
по чл. 4, ал. 2, при констатирани нередности, 
министърът на финансите може да приложи 
разпоредбата на чл. 107, ал. 1 от Закона за 
публичните финанси.
Заключителна разпоредба
Параграф единствен. Наредбата се приема 
на основание чл. 89, ал. 2 от Закона за държав-
ния бюджет на Република България за 2014 г.
3337
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
 НА ОБРАЗОВАНИЕТО  
И НАУКАТА
ПРОГРАМА
за сътрудничество между Министерството 
на образованието и науката на Република 
България и Министерството на науката, 
образованието и спорта на Република Хърва-
тия в областта на науката и образованието за 
периода от 2014 до 2017 г.
(Одобрена с Решение № 209 от 10 април 2014 г. на 
Министерския съвет. В сила от 29 април 2014 г.)
Министерството на образованието и науката 
на Република България и Министерството на 
науката, образованието и спорта на Република 
Хърватия (по-нататък в текста „споразумяващи 
се страни“),
изхождайки от желанието за подобряване 
сътрудничеството в областта на науката и 
образованието,
на основание Спогодбата за културно, об-
разователно и научно сътрудничество между 
правителството на Република България и пра-
вителството на Република Хърватия, сключена 
на 13 юни 1995 г. в Загреб,
се споразумяха за следното: